ORI ร่วมทุนต่างชาติ ตั้ง “วัน ออริจิ้น ฮอสพิทัลลิตี้” ขยายตลาดโรงแรม
ORI ส่ง “วัน ออริจิ้น” ร่วมทุนพันธมิตร “ทีแอลทีเอช” บริษัทย่อยของ “โตคิว แลนด์ เอเชีย” จัดตั้ง “วัน ออริจิ้น ฮอสพิทัลลิตี้” ขยายธุรกิจโรงแรม
ORI ร่วมทุนพันธมิตร “ทีแอลทีเอช” บริษัทย่อยของ “โตคิว แลนด์ เอเชีย” จัดตั้ง “วัน ออริจิ้น ฮอสพิทัลลิตี้” ขยายธุรกิจโรงแรม
10 ก.พ. 2566

บริษัท ออริจิ้น พร็อพเพอร์ตี้ จำกัด (มหาชน) หรือ ORI ระบุว่า บริษัทฯ ได้อนุมัติให้บริษัท วัน ออริจิ้น จำกัด ซึ่งเป็นบริษัทย่อยของบริษัทฯ (บริษัทฯ ถือหุ้นในสัดส่วนร้อยละ 100) จัดตั้งบริษัทใหม่ 1 บริษัท และเข้าร่วมทุนกับ บริษัท ทีแอลทีเอช จำกัด ซึ่งเป็นบริษัทย่อยของบริษัท โตคิว แลนด์ เอเชีย จำกัด (บริษัท โตคิว แลนด์ เอเชีย จำกัด เป็นบริษัทต่างประเทศ ซึ่งจดทะเบียนจัดตั้งในประเทศสิงคโปร์ และถือหุ้นใน บริษัท ทีแอลทีเอช จำกัด ร้อยละ 99.99) ภายใต้ชื่อ บริษัท วัน ออริจิ้น ฮอสพิทัลลิตี้ จำกัด ประกอบกิจการโรงแรม ทุนจดทะเบียน 281,000,000 บาท ประกอบด้วยหุ้นสามัญ 28,100,000 หุ้น มูลค่าหุ้นละ 10 บาท
อนึ่ง บริษัทฯ ได้ลงนามในสัญญาร่วมทุน เมื่อวันที่ 29 ธ.ค.65 เป็นที่เรียบร้อยแล้ว และดำการปรับโครงสร้างการถือหุ้นแล้วเสร็จ ณ วันที่ 30 ธ.ค.64